पीएम रिपोर्ट....
पीएम रिपोर्ट....
पीएम रिपोर्ट 9 बिंदुओं पर तैयार की गई है। पहला ही बिंदु कहता है कि मौत के समय कोई संघर्ष हुआ होगा, इसके लक्षण नहीं दिखे हैं। चौथे बिंदु में यह स्पष्ट किया गया है कि हेड इंज्युरी के कारण मौत नहीं हुई है। छठवें बिंदु में यह स्पष्ट किया गया है कि मौत का कोई निश्चित कारण अभी नहीं बताया जा सकता। डिटेल एनालिसिस के बाद ही इस पर कुछ कहना संभव है। सातवें बिंदु में यह स्पष्ट किया गया है कि मौत कम से कम चार हफ्ते पहले हो गई थी। इसके अलावा तीन बिंदुओं में आगे जांच किन बिंदुओं पर होगी उसके लिए आवश्यक बोन और बिसरा संग्रहित किए जाने की बात कही गई है। एक बिंदु में बॉडी आइडेंटिफिकेशन की बात हुई है जिसमें स्केलटन, कपड़े और हेयर साथ ही पहने गए अन्य सामानों की शिनाख्ती के आधार पर बॉडी अभिषेक की ही बताई गई है।
बड़ा सवाल- क्या अभिषेक को जिंदा दफनाया गया-
पोस्टमार्टम रिपोर्ट से जुड़े फॉरेंसिक एक्सपर्ट की माने तो अभिषेक की डेडबॉडी में मुंह बांधे जाने के निशान मिले हैं। आखिरकार अभिषेक का मुंह बांधे जाने की वजह क्या है। जब अभिषेक को सीधे ही मौत के घाट उतार दिया गया तो उसका मुंह बांधने की आवश्यकता क्यों पड़ी।
अभिषेक के हाथ-पैर मौत से पहले बांधे जाने के लक्षण बताए जा रहे हैं। फॉरेंसिक एक्सपर्ट की माने तो जिस स्थिति में अभिषेक के हाथ पैर बांधे गए हैं वे मौत से पहले की स्थिति के हैं। जबकि पुलिस को बताई गई कहानी में अभिषेक की मौत के बाद उसे बोरे में डालने और बॉडी को छोटा करने ये कार्य किया गया।
फॉरेंसिक एक्सपर्ट अभिषेक की मौत दम घुटने जैसी स्थिति से होना मान रहे हैं। लेकिन इन हालातों में संघर्ष करने जैसे लक्षण मिलने चाहिए थे। जो नहीं मिले हैं।
क्या अभिषेक को बंधक बनाकर रखा गया- फॉरेंसिक एक्सपर्ट की माने तो पोस्टमार्टम में बॉडी जो बयान कर रही है उससे इस बात की आशंका है कि अभिषेक को बंधक बनाकर रखा गया। बाद में उसकी हत्या की गई।
पुलिस का दावा: शुक्रवार को कई अहम साक्ष्य बरामद
शुक्रवार को पुलिस दिनभर साक्ष्य जुटाने में लगी रही। पुलिस के मुताबिक हत्या में प्रयुक्त रॉड, मोबाइल, अभिषेक की घड़ी सहित अन्य सबूत बरामद कर लिया है। सुबह 11 बजे के आसपास पुलगांव पुलिस चौहान टाउन स्थित घटनास्थल पहुंची। करीब दो घंटे तक घटनास्थल की जांच की। सर्चिंग टीम को वहां से घटना के दौरान इस्तेमाल की गई क्वांटो कार, पुराने कपड़े, दीवार के पेंट, अजीत सिंह की मोटरसाइकिल, प्लास्टिक का कवर आदि बरामद किया है। उसके बाद पुलिस आरोपियों को लेकर नगपुरा रेलवे क्रॉसिंग पहुंची। वहां से वह रॉड और खून से सने कुछ कपड़े बरामद किए। पुलिस के मुताबिक यह वही रॉड है जिससे अभिषेक को मारा जाना बताया जा रहा है। उसके बाद पुलिस थोड़ा आगे बढ़ी। वहां झाड़ियों से अभिषेक की घड़ी बरामद की गई। इसके बाद पुलिस मालवीय नगर चौक गई। पुलिस के मुताबिक काफी मशक्कत के बाद वहां नाले से अभिषेक का मोबाइल भी बरामद कर लिया।
पुलिस ने अभिषेक हत्याकांड मामले में रॉड, घड़ी और मोबाइल, क्वांटो कार, बाइक, खून से सने कपड़े सहित कई अहम साक्ष्य बरामद किया है। इन साक्ष्यों को कोर्ट में पेश किया जाएगा।
एनपी उपाध्याय, सीएसपी दुर्ग
सर्द हवाओं....
सर्द हवाओं के कारण रात के तापमान में तेजी से गिरावट आई है। पेंड्रारोड और अंबिकापुर में न्यूनतम तापमान क्रमश: 5 और 6 डिग्री तक पहुंच गया। बिलासपुर में भी रात का तापमान 9 डिग्री तक पहुंच गया है। उत्तरी इलाके के सामरी-मैनपाट, चिल्फी में न्यूनतम तापमान तीन से चार डिग्री तक पहुंच गया है। राजधानी में न्यूनतम तापमान गुरुवार को 19 डिग्री था। शुक्रवार को पारा एकाएक छह डिग्री गिरकर 12.9 डिग्री पर पहुंच गया, जो सामान्य के बराबर है। दुर्ग में भी स्थिति शीतलहर जैसी है। यहां न्यूनतम तापमान 10.4 डिग्री दर्ज किया गया, जो सामान्य से तीन डिग्री कम है। लालपुर मौसम केंद्र के सहायक मौसम विज्ञानी पीएल देवांगन के अनुसार प्रदेश में अगले कुछ दिनों तक मौसम शुष्क रहेगा। इस वजह से उत्तरी हवा के कारण कड़ाके की ठंड पड़ने की संभावना है। न्यूनतम तापमान चार डिग्री तक पहुंच सकता है। राजधानी रायपुर में भी न्यूनतम तापमान 11 डिग्री के आसपास रहने की संभावना है।
एक भी पार्टी....
क्रिकेटर को भाजपा ने निलंबित किया है। आजाद ने उम्मीद जताई है कि पार्टी के हितों के विरुद्ध काम करने के गंभीर आरोपों से खुद को निर्दोष साबित करने के लिए उनको मौका दिया जाएगा। दरभंगा से तीन बार के सांसद ने पार्टी और पदाधिकारियों को बदनाम करने और कांग्रेस और आप से मिलीभगत के आरोपों पर भी सफाई दी। कहा, ‘मैं 1993 में नई दिल्ली सीट से विधायक चुने जाने के बाद से पार्टी का वफादार कार्यकर्ता रहा हूं। मेरे ऊपर कोई दाग नहीं है।’
कर्ज से....
इस साल कम धान पैदा होने के कारण वह कर्ज अदा नहीं कर सका। इसी से परेशान होकर उसने आत्मघाती कदम उठाया। मृत गेंदाराम ने पिता के नाम से समिति से 20 हजार रुपए का कर्ज ले रखा था। इसके अलावा गांव की समितियों व प्राइवेट दवा दुकानों से करीब 60 हजार रुपए का उधार था। रेगहा पर ली गई खेत के मालिक को देने लायक भी धान का उत्पादन नहीं हुआ, जिससे वह परेशान था। क्षेत्र के जनपद सदस्य टिकेंद्र ठाकुर ने मृतक के परिजनों को शासन से 5 लाख रुपए का मुआवजा देने की मांग की है।
ग्राम बेलर में 52 प्रतिशत फसल होने की रिपोर्ट प्राप्त हुई थी। किसान ने आत्महत्या किस कारण से की है, उसकी जांच के लिए आरआई व पटवारी की टीम गठित की गई है। जांच प्रतिवेदन आने पर ही सही स्थिति का पता चल सकेगा।
बीएन साव, तहसीलदार, अभनपुर
बदले फरमान....
इससे पहले अस्पताल प्रबंधन को सारी व्यवस्था करनी होती थी। इस आदेश से निजी अस्पतालों में मरीजों के इलाज पर किसी भी तरह का कोई असर नहीं पड़ा है। निजी अस्पताल वाले सारी दवाएं बाजार से खरीदकर ही मरीजों का इलाज कर रहे हैं। इस वजह से स्वास्थ्य विभाग के अफसर सवालों के दायरे में हैं। उनका यह फैसला अप्रत्यक्ष तौर पर निजी अस्पतालों को फायदा पहुंचाने वाला माना जा रहा है। स्वास्थ्य संचालनालय के इस ताजा आदेश से रायपुर के आंबेडकर अस्पताल समेत अन्य सरकारी अस्पतालों में गरीब मरीजों का इलाज प्रभावित हो रहा है। न केवल मरीज परेशान हो रहे हैं बल्कि अस्पताल प्रबंधन को भी समझ नहीं आ रहा है कि उन्हें क्या करना है। दूसरी ओर स्वास्थ्य विभाग के अफसर इसके लिए प्रक्रियागत दोष बताकर पल्ला झाड़ रहे हैं।
पेज 1 का शेष
bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva awa_Deva hin_Deva awa_Deva hin_Deva awa_Deva hin_Deva hin_Deva bho_Deva hne_Deva hin_Deva hne_Deva